**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS IEVOS SIMONAITYTĖS MOKYKLOS PAVADINIMO PAKEITIMO IR NUOSTATŲ PATVIRTINIMO“ PROJEKTO**

1. **Projekto rengimą paskatinusios priežastys.**

Šis sprendimo projektas parengtas, siekiant užbaigti Klaipėdos Ievos Simonaitytės mokyklos struktūros pertvarką, pakeisti jos pavadinimą ir įteisinti pertvarkytą ugdymo turinį.

1. **Parengto projekto tikslai ir uždaviniai.**

Tikslas – formuoti savivaldybės bendrojo ugdymo mokyklų tinklą ir užtikrinti ugdymo programų įvairovę.

Uždaviniai:

1. Pakeisti Klaipėdos Ievos Simonaitytės mokyklos pavadinimą ir vadinti ją Klaipėdos jūrų kadetų mokykla.
2. Patvirtinti pakeistus mokyklos nuostatus.
3. **Kaip šiuo metu yra teisiškai reglamentuojami projekte aptarti klausimai.**

Šis sprendimo projektas parengtas, vykdant Klaipėdos miesto savivaldybės bendrojo ugdymo mokyklų tinklo pertvarkos 2016-2020 metų bendrojo plano, patvirtinto Klaipėdos miesto savivaldybės tarybos 2016 m. balandžio 28 d. sprendimu Nr. T2-119, priedo 1.2.13 papunktį. Pagal šią priemonę bus užbaigta Klaipėdos Ievos Simonaitytės mokyklos struktūros pertvarka, pakeistas mokyklos pavardinimas ir ugdymo turinys, o 7–10 jaunimo klasės bus formuojamos Klaipėdos suaugusiųjų gimnazijos Jaunimo klasių skyriuje.

1. **Kokios numatomos naujos teisinio reglamentavimo nuostatos ir kokių rezultatų laukiama.**

Šiuo sprendimo projektu Klaipėdos Ievos Simonaitytės mokykla pavadinama Klaipėdos jūrų kadetų mokykla ir tvirtinami Klaipėdos jūsų kadetų mokyklos nuostatai. Nuostatai paruošti, vadovaujantis Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164. Nuostatuose nurodoma, kad Klaipėdos jūrų kadetų mokykloje bus įgyvendinami Jūrų kadetų ugdymo sampratos, patvirtintos Lietuvos Respublikos švietimo ir mokslo ministro 2018 m. lapkričio 15 d. įsakymu Nr. V-902, elementai, jūrų kadetai bus ugdomi pagal pagrindinio ugdymo programą. Jiems bus organizuojamas užimtumas visą dieną pagal mokyklos parengtą Jūreivystės, laivybos ir karybos pagrindų ugdymo programą ir kitas neformaliojo švietimo programas. Taip pat nuostatuose apibrėžiami kiti mokyklos veiklą reglamentuojantys principai.

Vadovaujantis lietuvos Respublikos civilinio kodekso 2.43 straipsnio 1 dalimi apie Klaipėdos I. Simonaitytės mokyklos pavadinimo pakeitimą vieną kartą viešai bus pranešta mokyklos interneto svetainėje.

Patvirtinus šį sprendimo projektą Klaipėdos mieste bus užtikrinamas planingas savivaldybės bendrojo ugdymo mokyklų tinklo formavimas ir ugdymo programų įvairovė, bus sudarytos galimybės mokiniams įgyti išsilavinimą ir tenkinti savo pažinimo, ugdymosi ir saviraiškos poreikius, bus formuojamas jaunųjų kadetų jūrinis mentalitetas.

1. **Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų priimto sprendimo pasekmių nenustatyta.

1. **Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Šiam sprendimui įgyvendinti kitų teisės aktų nereikia.

1. **Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Šiam sprendimo projektui įgyvendinti papildomų lėšų nereikia, nes mokykla iš jai skirtų biudžetinių lėšų padengs išlaidas, susijusias su mokyklos pavadinimo ir nuostatų pakeitimu.

1. **Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Šiuo sprendimo projektu teikiamų nuostatų projektą teigiamai įvertino mokyklos taryba. Sprendimo projektas buvo derinamas su Klaipėdos miesto savivaldybės administracijos direktoriaus 2019 m. kovo 4 d. įsakymu Nr. AD1-406 sudarytos darbo grupės Klaipėdos Jūrų kadetų mokyklos steigimo klausimams spręsti nariais bei Klaipėdos miesto savivaldybės administracijos specialistais.

1. **Sprendimo projekto autorius ar autorių grupė, sprendimo projekto iniciatoriai.**

Šį sprendimo projektą inicijavo Klaipėdos miesto savivaldybės administracija ir Klaipėdos Ievos Simonaitytės mokyklos direktorė Gražina Skunčikienė.

1. **Kiti reikalingi pagrindimai ir paaiškinimai.**

Nėra

PRIDEDAMA:

1. Teisės aktų, nurodytų sprendimo projekto įžangoje, išrašas, 2 lapai.
2. Klaipėdos miesto savivaldybės tarybos 2015 m. liepos 10 d. sprendimo Nr. T2-154 „Dėl Klaipėdos Ievos Simonaitytės pagrindinės mokyklos pavadinimo pakeitimo ir nuostatų patvirtinimo“ kopija, 10 lapų.

Švietimo skyriaus vedėja Laima Prižgintienė